ddrg/super_eurlex huggingface dataset:
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju v zvezi s COVID-19, ki jih Republika Peru izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju v zvezi s COVID-19, ki jih Republika Peru pod pogoji iz navedene uredbe izda državljanom tretjih držav, ki se zakonito nahajajo ali prebivajo na ozemlju držav članic.
(1)

V skladu s Sklepom Sveta (SZVP) 2021/509 (1) je bil vzpostavljen Evropski mirovni instrument (v nadaljnjem besedilu: instrument), s katerim države članice v okviru skupne zunanje in varnostne politike financirajo ukrepe Unije za ohranjanje miru, preprečevanje konfliktov in krepitev mednarodne varnosti v skladu s členom 21(2), točka (c), Pogodbe. Natančneje, v skladu s členom 1(2), Sklepa (SZVP) 2021/509 se lahko Instrument uporablja za financiranje ukrepov za krepitev zmogljivosti tretjih držav ter regionalnih in mednarodnih organizacij na vojaškem in obrambnem področju.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju v zvezi s COVID-19, ki jih Republika Koreja izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju v zvezi s COVID-19, ki jih Republika Koreja pod pogoji iz navedene uredbe izda državljanom tretjih držav, ki se zakonito nahajajo ali prebivajo na ozemlju držav članic.
SKLEP SVETA (EU) 2022/1169

z dne 4. julija 2022

o pooblastilu za začetek pogajanj o sporazumu o statusu med Evropsko unijo in Republiko Senegal o operativnih dejavnostih, ki jih Evropska agencija za mejno in obalno stražo izvaja v Republiki Senegal

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 77(2), točki (b) in (d), člena 79(2), točke (c), in člena 218, odstavkov 3 in 4 Pogodbe,

ob upoštevanju priporočila Evropske komisije,

ob upoštevanju naslednjega:

(1) V okoliščinah, ki zahtevajo napotitev skupin za upravljanje meja iz stalne enote evropske mejne in obalne straže v tretjo državo, v kateri bodo člani skupin izvajali izvršilna pooblastila, člen 73(3) Uredbe (EU) 2019/1896 Evropskega parlamenta in Sveta (1) o evropski mejni in obalni straži določa, da Unija z zadevno tretjo državo na podlagi člena 218 Pogodbe o delovanju Evropske unije (PDEU) sklene sporazum o statusu.

(2) Treba bi bilo začeti pogajanja za sklenitev mednarodnega sporazuma z Republiko Senegal o ukrepih, ki jih Evropska agencija za mejno in obalno stražo izvaja na ozemlju Republike Senegal.

(3) Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (2) ne sodeluje. Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

(4) V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in PDEU, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

SPREJEL NASLEDNJI SKLEP:

Člen 1 Komisija je pooblaščena, da se v imenu Unije pogaja o sporazumu o statusu med Evropsko unijo in Republiko Senegal o operativnih dejavnostih, ki jih Evropska agencija za mejno in obalno stražo izvaja na ozemlju Republike Senegal.

Člen 2 Pogajanja potekajo na podlagi pogajalskih smernic Sveta, ki so določene v dodatku k temu sklepu in v posvetovanju z ustrezno delovno skupino Sveta.

Člen 3 Ta sklep je naslovljen na Komisijo.

V Bruslju, 4. julija 2022 Za Svet predsednik M. BEK

(1) Uredba (EU) 2019/1896 Evropskega parlamenta in Sveta z dne 13. novembra 2019 o evropski mejni in obalni straži ter razveljavitvi uredb (EU) št. 1052/2013 in (EU) 2016/1624 (UL L 295, 14.11.2019, str. 1).

(2) Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).
(1)

Finska je z dopisom z dne 6. avgusta 2021, v skladu s postopkom iz člena 19 Direktive 2003/96/ES, zahtevala dovoljenje, da uporablja znižano stopnjo obdavčitve za električno energijo, ki se dobavlja toplotnim črpalkam in električnim kotlom, ki proizvajajo toploto za omrežje za daljinsko ogrevanje, toplotnim črpalkam z nazivno izhodno toplotno močjo najmanj 0,5 MW, ki niso priključene na omrežje za daljinsko ogrevanje, in recirkulacijskim vodnim črpalkam v geotermalnih toplarnah. Finski organi so 4. novembra 2021, 26. januarja 2022 in 16. februarja 2022 predložili dodatne informacije in pojasnila v podporo zahtevka.
(5)

Unija ne bi smela podpreti predloga Ruske federacije za spremembo odstavka 2 člena 6 Konvencije. To bi zahtevalo dolgotrajen in zahteven postopek za pogajanja, da bi taka sprememba začela veljati pa bi trajalo zelo dolgo. Zdi se nesorazmerno začeti tak postopek za spremembo, saj bi bilo cilje predloga mogoče doseči na druge načine. Unija bi morala biti bolj odprta in bi morala predlagati pobude, namenjene izboljšanju delovanja postopka „soglasja po predhodnem obveščanju“ iz člena 6 Konvencije, ali ukrepati na podlagi teh pobud, pod pogojem, da imajo takšne pobude širše področje uporabe kot predlog, predložen s strani Ruske federacije na petnajstem zasedanju Konference pogodbenic, so v skladu s širšimi politikami in cilji Unije ter zanje niso potrebne spremembe Konvencije –
(2)

V skladu s členom 35(2) Uredbe (EU) 2018/1971 Evropskega parlamenta in Sveta (1) lahko v odboru regulatorjev in delovnih skupinah Organa evropskih regulatorjev za elektronske komunikacije (v nadaljnjem besedilu: BEREC) ter upravnem odboru Urada BEREC sodelujejo regulativni organi tretjih držav, ki so prvenstveno odgovorni za področje elektronskih komunikacij, kadar so zadevne tretje države z Unijo v ta namen sklenile sporazume. V skladu z navedeno določbo se na podlagi ustreznih določb teh sporazumov pripravijo delovni dogovori, v katerih so navedeni zlasti narava, obseg in način sodelovanja zadevnih regulativnih organov tretjih držav, ki nimajo glasovalne pravice, pri delu BEREC-a in Urada BEREC, vključno z določbami o sodelovanju pri pobudah BEREC-a, finančnih prispevkih in osebju Urada BEREC.
(7)

V razpravah s predstavniki držav članic v Stalnem odboru za biocidne proizvode se je štelo, da so bili pri ocenjevanju upoštevani realno najslabši pogoji in da omejitev števila ciklov obdelave lesa na dva cikla na dan na izvajalca dejavnosti zaradi težav pri izvrševanju in nadzoru ne bi bil ustrezen ukrep za zmanjšanje ugotovljenih tveganj za zdravje ljudi na sprejemljivo raven.
(15)

Komisija zato meni, da biocidni proizvod izpolnjuje merilo iz člena 19(1), točka (b)(iii), Uredbe (EU) št. 528/2012, če je v dovoljenju in na oznaki biocidnega proizvoda vključen naslednji pogoj glede njegove uporabe: „Pri ročnem namakanju ali samodejnem razprševanju je obvezno nositi zaščitne rokavice, odporne proti kemikalijam, ki izpolnjujejo zahteve evropskega standarda EN 374 (material rokavic določi imetnik dovoljenja v informacijah o proizvodu), in kombinezon vsaj tipa 6, kakor je določen v evropskem standardu EN 13034, pri samodejnem namakanju je obvezno nositi zaščitne rokavice, odporne proti kemikalijam, ki izpolnjujejo zahteve evropskega standarda EN 374 (material rokavic določi imetnik dovoljenja v informacijah o proizvodu), pri poznejši ročni obdelavi sveže tretiranega lesa pa je obvezno nositi rokavice, odporne proti kemikalijam, ki izpolnjujejo zahteve evropskega standarda EN 374 (material rokavic določi imetnik dovoljenja v informacijah o proizvodu). To ne posega v uporabo Direktive Sveta 98/24/ES in druge zakonodaje Unije na področju zdravja in varnosti pri delu s strani delodajalcev.“
(8)

Za pridobitev dovoljenja mora CNS CMF in centralni banki Čila predložiti svoje operativne predpise ter študijo o ustreznosti vsakega od sistemov, ki jih upravlja. V operativnih predpisih CNS mora biti natančno določeno, kako mora CNS izpolnjevati standarde in zahteve na visoki ravni, določene v temeljnih predpisih in načelih za infrastrukture finančnega trga. Operativni predpisi morajo vključevati določbe o zahtevah za sodelovanje, komunikacijskih sistemih, vrsti finančnih instrumentov, za katere se lahko opravi kliring, postopkih upravljanja tveganj, postopkih za pravočasno poravnavo, zavarovanju s premoženjem, ki ga morajo zagotoviti udeleženci, ukrepih, ki jih je treba sprejeti, če udeleženci kršijo svoje obveznosti, organizaciji in delovanju revizije, disciplinskih odborih in odborih za tveganja ter neprekinjenosti delovanja. Ko CMF in centralna banka Čila odobrita operativne predpise, CMF preveri sposobnost CNS za začetek delovanja v smislu zmogljivosti, strokovnih in tehnoloških virov, postopkov in nadzora. Ko CNS pridobi dovoljenje, postanejo njeni operativne predpisi zanjo pravno zavezujoči. Vse spremembe operativnih predpisov morata odobriti CMF in centralna banka Čila.
(3)

Ta sklep se nanaša na zakonodajo v zvezi z veterinarskimi zadevami in krmili. Zakonodaja v zvezi z veterinarskimi zadevami in krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
(10)

Osnutki ciljev uspešnosti na ključnem področju uspešnosti glede varnosti, ki jih je predlagala Estonija glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so: Estonija Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Zadevni izvajalec navigacijskih služb zračnega prometa Cilj upravljanja varnosti 2021 2022 2023 2024 EANS Varnostna politika in cilji C C C C Obvladovanje varnostnega tveganja D D D D Zagotavljanje varnosti C C C C Spodbujanje varnosti C C C C Kultura varnosti C C C C
(11)

Osnutki ciljev uspešnosti na ključnem področju uspešnosti glede varnosti, ki jih je predlagala Litva glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so: Litva Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Zadevni izvajalec navigacijskih služb zračnega prometa Cilj upravljanja varnosti 2021 2022 2023 2024 Oro Navigacija Varnostna politika in cilji C C C C Obvladovanje varnostnega tveganja D D D D Zagotavljanje varnosti C C C C Spodbujanje varnosti C C C C Kultura varnosti C C C C
(2)

V skladu s členom 13(8) Direktive (EU) 2020/2184 je treba 17-beta-estradiol in nonilfenol vključiti na prvi nadzorni seznam zaradi njunih lastnosti endokrinih motilcev in tveganja, ki ga predstavljata za zdravje ljudi. Na podlagi najnovejših priporočil Svetovne zdravstvene organizacije glede parametrov pitne vode (2) bi bilo treba s tem izvedbenim sklepom določiti orientacijski vrednosti 300 ng/l za nonilfenol in 1 ng/l za 17-beta-estradiol.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju, testu in preboleli bolezni v zvezi s COVID-19, ki jih Socialistična republika Vietnam izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju, testu in preboleli bolezni v zvezi s COVID-19, ki jih Socialistična republika Vietnam pod pogoji iz navedene uredbe izda državljanom tretjih držav, ki se zakonito nahajajo ali prebivajo na ozemlju držav članic.
(1)

Direktiva (EU) 2018/2001 določa zahteve za nekatera goriva, in sicer pogonska biogoriva, druga tekoča biogoriva, biomasna goriva, obnovljiva tekoča in plinasta goriva nebiološkega izvora ter reciklirana ogljična goriva, da bi se zagotovilo, da se ta goriva lahko upoštevajo pri doseganju ciljev, določenih v Direktivi, le, če so trajnostno proizvedena in prihranijo znatne emisije toplogrednih plinov v primerjavi s fosilnimi gorivi. Prvič, člen 29 Direktive določa trajnostna merila in merila za prihranek emisij toplogrednih plinov za pogonska biogoriva, druga tekoča biogoriva in biomasna goriva, člen 26 Direktive in Delegirana uredba Komisije (EU) 2019/807 (2) pa določata merila za določitev, katere surovine za pogonska biogoriva, druga tekoča biogoriva ali biomasna goriva imajo visoko tveganje za posredno spremembo rabe zemljišč na eni strani in za katera pogonska biogoriva, druga tekoča biogoriva ali biomasna goriva z visokim tveganjem za posredno spremembo rabe zemljišč, ki izpolnjujejo določene pogoje, se lahko potrdi, da imajo nizko tveganje za posredno spremembo rabe zemljišč, na drugi strani. Drugič, člen 25(2) Direktive določa merila za prihranek emisij toplogrednih plinov za obnovljiva tekoča in plinasta goriva nebiološkega izvora in reciklirana ogljična goriva, ki se uporabljajo v prometu. Tretjič, člen 28(2) Direktive od gospodarskih subjektov zahteva, da v podatkovno zbirko Unije vnašajo informacije o opravljenih transakcijah in trajnostnih značilnostih nekaterih obnovljivih goriv (pogonskih biogoriv, bioplina ter obnovljivih tekočih in plinastih goriv nebiološkega izvora) in recikliranih ogljičnih goriv, ki se uporabljajo v prometu.
(3)

V Uredbi (EU) št. 1380/2013 Evropskega parlamenta in Sveta (2) je določeno, da mora Unija zagotoviti, da so ribolovne dejavnosti in dejavnosti akvakulture okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja ter prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje živih morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti ukrepe za ohranjanje in upravljanje, podpirati razvoj znanstvenega znanja in svetovanja, postopoma odpravljati zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. V Uredbi (EU) št. 1380/2013 je izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.
(5)

Islandija, Kraljevina Norveška, Švicarska konfederacija in Kneževina Lihtenštajn so 1. septembra 2021, 17. decembra 2021, 11. avgusta 2021 oziroma 18. avgusta 2021 uradno sporočile svoje odločitve, da sprejemajo vsebino Instrumenta za finančno podporo za upravljanje meja in vizumsko politiko, vzpostavljenega z Uredbo (EU) 2021/1148, in da jo bodo prenesle v svoje notranje pravne rede.
(3)

Nemčija meni, da Direktiva 98/24/ES določa prednostni vrstni red različnih ukrepov za zmanjšanje tveganja za zaščito delavcev ter daje prednost uporabi tehničnih in organizacijskih ukrepov pred uporabo osebne zaščitne opreme za uporabo biocidnega proizvoda. Po mnenju Nemčije mora delodajalec v skladu z navedeno direktivo sprejeti odločitev, katere tehnične in organizacijske ukrepe je treba uporabiti, in ker obstaja širok nabor takih ukrepov, ukrepov ni mogoče opisati in ovrednotiti v dovoljenju za biocidni proizvod.
(4)

Politični in varnostni odbor je na podlagi strateške ocene naloge, uvedene s Sklepom (SZVP) 2022/1970, sklenil, da bi morala EUMM Georgia z 20. decembrom 2022 v Armenijo začasno napotiti skupino, da se izboljša obveščenost Unije o varnostnih razmerah, kar naj bi prispevalo k načrtovanju in pripravi morebitne civilne misije v okviru skupne varnostne in obrambne politike (SVOP) v Armeniji.
(13)

Harmonizirane standarde EN 352–1:2002, EN 352–2:2002, EN 352–3:2002, EN 352–4:2001, kakor je bil spremenjen z EN 352–4:2001/A1:2005, EN 352–5:2002, kakor je bil spremenjen z EN 352–5:2002/A1:2005, EN 352–6:2002, EN 352–7:2002 in EN 352–8:2008 o varovalih sluha je CEN revidiral, sklici nanje pa so bili vključeni v Prilogo II k Izvedbenemu sklepu (EU) 2020/668, pri čemer je kot datum umika naveden 21. januar 2023. Z novimi različicami nadomeščenih standardov so bile uvedene nove tehnične zahteve v zvezi z izračunom dušenja in nove velikosti glave, zaradi katerih je potrebno dodatno preizkušanje varoval sluha skupaj z zaščitno opremo za glavo in/ali obraz v bolj raznolikih kombinacijah. Proizvajalci zato potrebujejo več časa, da bodo proizvodnjo prilagodili novim standardom. Poleg tega morajo priglašeni organi in preizkuševalni laboratoriji prilagoditi preskusne metode in spremeniti svojo akreditacijo v skladu z novimi zahtevami. Zato je datum umika harmoniziranih standardov EN 352-1:2002, EN 352-2:2002, EN 352-3:2002, EN 352-4:2001 in njegove spremembe z EN 352-4:2001/A1:2005, EN 352-5:2002 in njegove spremembe z EN 352-5:2002/A1:2005, EN 352-6:2002, EN 352-7:2002 in EN 352-8:2008 primerno odložiti za še 18 mesecev. Ta odlog po pričakovanju ne bo imel škodljivega učinka na stopnjo varnosti zadevnih proizvodov, saj revidirani standardi v glavnem izboljšujejo jasnost postopkov preizkušanja in ne prinašajo bistvenih sprememb veljavnih vsebinskih zahtev. Vnose v Prilogi II k Izvedbenemu sklepu (EU) 2020/668 v zvezi s harmoniziranimi standardi EN 352–1:2002, EN 352–2:2002, EN 352–3:2002, EN 352–4:2001 in njegovo spremembo z EN 352–4:2001/A1:2005, EN 352–5:2002 in njegovo spremembo z EN 352–5:2002/A1:2005, EN 352–6:2002, EN 352–7:2002 ter EN 352–8:2008 je zato treba nadomestiti.
(4)

Politični in varnostni odbor se je v okviru celovitega in usklajenega strateškega pregleda delovanja SVOP v Somaliji in na območju Afriškega roga dogovoril, da bi bilo treba misijo EUCAP Somalia podaljšati do 31. decembra 2024.
(12)

Poleg tega „shema subvencioniranja“, določena v „Rebalansu proračuna, začasnem okviru za ukrepe državne pomoči v podporo gospodarstvu pri trenutnem izbruhu COVID-19“, kot je navedena v členu 3, točka (h), Izvedbenega sklepa (EU) 2020/1344, uvaja subvencije za zelo mala in mala podjetja ter samozaposlene, ki zaposlujejo do 50 zaposlenih. Zaprosilo se je samo za tisti del odhodkov, ki se nanaša na podporo samozaposlenim in podjetjem z enim zaposlenim. Te subvencije zagotavljajo pavšalna nepovratna sredstva za kritje stroškov poslovanja malih podjetij in samozaposlenih oseb. Zneski pavšalnih nepovratnih sredstev so bili pregledani za različne kategorije podjetij na podlagi števila zaposlenih. Poleg tega je bil dosežen dogovor o nepovratnih sredstvih za podjetja, ki od marca 2020 ne poslujejo več, v višini 10 000 EUR za podjetja z do 9 zaposlenimi in 15 000 EUR za podjetja z več kot 9 zaposlenimi. Shema subvencioniranja se lahko šteje za ukrep, podoben shemam skrajšanega delovnega časa iz Uredbe (EU) 2020/672, saj je njen namen zaščititi samozaposlene ali podobne kategorije delavcev pred zmanjšanjem ali izgubo dohodka. Ukrep, ki je sprva veljal za obdobje od aprila 2020 do maja 2020, je bil podaljšan in spremenjen za november 2020 in november 2021. Shema je bila ponovno podaljšana marca 2021 in aprila 2021 ter je zajemala podjetja, ki so morala v skladu z odloki ministra za zdravje popolnoma prekiniti svoje poslovanje, ne glede na število zaposlenih;
(2)

dodajo se naslednji odstavki: „7. EUTM Mali z razpoložljivimi sredstvi in zmogljivostmi še naprej izvaja usmerjene dejavnosti v Nigru in Burkini Faso, in sicer iz Malija in v okviru obstoječega mandata, pri čemer v celoti upošteva politične razmere in potrebe, ki so jih izrazile oblasti, dokler ne bodo vzpostavljene specifične rešitve za zagotovitev kontinuitete in trajnosti operacij. 8. EUTM Mali podpira prizadevanja za strateško komuniciranje za spodbujanje vrednot Unije, spodbujanje ukrepanja Unije ter razkrivanje kršitev in zlorab človekovih pravic in mednarodnega humanitarnega prava s strani tujih sil v Maliju.“.